open-index/open-wikipedia-markdown huggingface dataset:
Ντουρουσεχβάρ Σουλτάνα

Η **Χατιτζέ Χαϊριγιέ Αϊσέ Ντουρουσεχβάρ Σουλτάν** (Οθ. Τούρκικα:دوروسهفار سلطان) (Τούρκικα: *Hatice Hayriye Ayşe Dürrüşehvar Sultan*, 26 Ιανουαρίου 1914 - 7 Φεβρουαρίου 2006) ήταν η μοναδική κόρη του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

Ο πλήρης τίτλος ήταν: ***Πριγκίπισσα Χατιτζέ Χαϊριγιέ Αϊσέ Ντουρουσεχβάρ Σουλτάν, Αυτοκρατορική Πριγκίπισσα της Οθωμανικής Αυτοκρατορίας, Πριγκίπισσα του Μπεάρ***

## Βιογραφία
Η Ντουρουσεχβάρ Σουλτάν γεννήθηκε στις 26 Ιανουαρίου 1914 στο Παλάτι Τζαμλιτζά στο Ουσκουντάρ, και ήταν κόρη του Χαλίφη Αμπντούλ Μετζίτ Β΄ και της συζύγου του Μεχιστέ Καντινεφέντι. Ο πατέρας της, εξορίστηκε στο Παρίσι μετά την κατάργηση του Χαλιφάτου από τον Μουσταφά Κεμάλ Ατατούρκ το 1924.

Κατά την εξορία της οικογένειας στη Γαλλία το 1924, ο Σάχης της Περσίας, Ρεζά Χαν και ο Βασιλιάς Φουάντ Α΄ της Αιγύπτου, την ήθελαν νύφη για τους αντίστοιχους κληρονόμους τους, Μοχάμεντ Ρεζά Παχλαβί και Φαρούκ. Τελικά παντρεύτηκε τον πρίγκιπα Αζάμ Τζαχ, τον μεγαλύτερο γιο του Οσμάν Αλί Χαν, Ασάφ Τζαχ Ζ΄ του Νίζαμ του Χαϊντεραμπάντ στη Νίκαια, στις 12 Νοεμβρίου 1931. 

Η πρώτη της εξαδέλφη η Νιλουφέρ Χανίμσουλταν (εγγονή του ηγεμόνα Μεχμέτ Σελαχεντίν Εφέντι και δισέγγονη του σουλτάνου Μουράτ Ε΄), παντρεύτηκε τον πρίγκιπα Μοαζάμ Τζαχ, τον δεύτερο γιο του Οσμάν Αλί Χαν. Η Ντουρουσεχβάρ και ο Αζάμ Τζαχ μαζί απέκτησαν δυο γιους: τον Μουκαράμ Τζαχ το 1934 και τον Μουφαχάμ Τζαχ το 1939. Η Ντουρουσεχβάρ ήταν σεβαστή και άρτια εκπαιδευμένη γυναίκα. Μιλούσε άπταιστα Γαλλικά, Τουρκικά, Αγγλικά και Ουρντού.

Η Ντουρουσεχβάρ Σουλτάν πέθανε στις 7 Φεβρουαρίου 2006 στο Λονδίνο σε ηλικία 92 ετών. Είναι θαμμένη δίπλα στην μητέρα της Μεχιστέ Καντινεφέντι, στο Κοιμητήριο Μπρούκγουντ του Λονδίνου.

## Παραπομπές

## Πηγές
* Telegraph: Obituary for Princess Dürrühsehvar of Berar 
*The Calcutta Telegraph: ''Goodbye, sweet princess - India’s great beauties before the pageant came in'' 
*NewKerala.com: ''Nizam's daughter-in-law passes away'' 
*Deccan Chronice: ''Princess Durru dead''
*When marriage brought continents closer 

Κατηγορία:Γυναίκες στην Οθωμανική Αυτοκρατορία
Ζεράλντ Γκρανολιές

Ο **Ζεράλντ Γκρανολιές** (*[[λατινικό αλφάβητο]] : Gerard Granollers Pujol*), γεννημένος στις 30 Ιανουαρίου 1989, είναι πρώην Ισπανός πρωταθλητής της αντισφαίρισης και Μεσογειονίκης.

Η υψηλότερη κατάταξή του ήταν το Νο 217 στον κόσμο στο μονό που έφτασε στις 5 Αυγούστου 2013 και στο διπλό το Νο 144 στις 11 Οκτωβρίου 2010. Αδελφός του είναι ο επίσης αντισφαιριστής Μαρσέλ Γκρανολιές που έχουν αγωνιστεί στο διπλό ως ζευγάρι.

Στους Μεσογειακούς αγώνες του 2009 στην Πεσκάρα κατέκτησε το χάαλκινο μετάλλιο στο διπλό. με συμπαίκτη τον Ρομπέρτο Μπαουτίστα

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί Μεσογειονίκες
Γκαετάνο ντι Βεντιμίλια

Ο **Βαρόνος Γκαετάνο ντι Βαντιμίλια** (ιταλικά: *Gaetano di Ventimiglia*, 1888-1973) ήταν Ιταλός κινηματογραφιστής, ο οποίος εργάστηκε κυρίως στον ιταλικό και τον βρετανικό κινηματογράφο, την περίοδο του βωβού κινηματογράφου. Ο Γκαετάνο ήταν απόγονος του Οίκου Βαντιμίλια. Περισσότερο γνωστός ήταν για τη συνεργασία του σε τρεις ταινίες του Άλφρεντ Χίτσκοκ. Με τον Χίτσκοκ συνεργάστηκε στις εξής ταινίες: το *[[The Pleasure Garden (ταινία, 1925)|The Pleasure Garden]]* (1925), το *[[Ο αετός του βουνού]]* (1926) και το *[[Ο Ενοικιαστής (ταινία 1927)|Ο Ενοικιαστής]]* (1927).

## Παραπομπές


## Εξωτερικοί σύνδεσμοι
* 

Κατηγορία:Ιταλοί κινηματογραφιστές
Γουλιέλμος Φρειδερίκος Φίλιππος της Βυρτεμβέργης

Ο **Γουλιέλμος Φρειδερίκος Φίλιππος** (γερμ. *Wilhelm Friedrich Philipp*, 27 Δεκεμβρίου 1761 - 10 Αυγούστου 1830) του Οίκου της Βυρτεμβέργης ήταν πρίγκιπας της Βυρτεμβέργης. Έγινε υπουργός Πολέμου της χώρας του.

## Βιογραφία
Ήταν το πέμπτο παιδί και ο τέταρτος γιος του Φρειδερίκου Β΄ Ευγενίου της Βυρτεμβέργης και της Φρειδερίκης των Χοεντσόλλερν, κόρης του Φρειδερίκου Γουλιέλμου του Βρανδεμβούργου-Σβετ.

Το 1779 εισήλθε στον δανικό στρατό και έγινε λοχαγός. Το 1781 διοικούσε το δικό του Σύνταγμα και το 1783 προήχθη σε υποστράτηγο. Το 1801 έγινε διοικητής της Κοπεγχάγης και αντιμετώπισε τη μάχη της Κοπεγχάγης το ίδιο έτος. 

Πλήρωσε 10.000 ράιχσταλερ το 1806 για να αφήσει τον στρατό της Δανίας· ο μεγαλύτερος αδελφός του, Φρειδερίκος Α΄, είχε μόλις γίνει βασιλιάς και όταν ο Γουλιέλμος Φρειδερίκος Φίλιππος επέστρεψε στη Στουτγάρδη έγινε στρατάρχης και υπουργός Πολέμου της Βυρτεμβέργης. Ζούσε στο Χίρρλινγκεν του Ρόττενμπουργκ και στο Ανάκτορο Στέττεν ιμ Ρέμσταλ. Το 1811 προσέλαβε υφυπουργό Πολέμου το βαρόνο Φρήντριχ φον Φουλ ως βοηθό του και de facto υπουργό.

Το 1815 αποσύρθηκε και μελέτησε ιατρική και το 1817 το Πανεπιστήμιο του Τύμπιγκεν του έδωσε τιμητικά πτυχίο του ιατρού. Συμμετείχε στην Άνω Βουλή του Κοινοβουλίου της χώρας του το διάστημα 1819-30. Το 1830 απεβίωσε στο Ανάκτορο του Στέττεν ιμ Ρέμσταλ σε ηλικία 69 ετών.

Το 1921 εξέλιπε ο πρεσβύτερος κλάδος του Φρειδερίκου Α΄, αλλά ήδη τρία έτη πριν είχαν καταργηθεί οι ηγεμονίες στη Γερμανία. Ο κλάδος του Γουλιέλμου Φρειδερίκου Φιλίππου, λόγω του μοργανατικού του γάμου είχε αποκλειστεί της διαδοχής και έτσι επόμενος διάδοχος έγινε ο νεότερος κλάδος του Αλεξάνδρου.

## Οικογένεια
Νυμφεύτηκε μοργανατικά το 1800 την κυρία επί των τιμών της μητέρας του, Βιλελμίνε φον Τούνντερφελντ-Ρόντις, κόρη του βαρόνου Καρλ Άουγκουστ Βίλχελμ φον Τούνντερφελντ-Ρόντις, και είχε τέκνα:
* Αλέξανδρος (1801 - 1844), Πρίγκιπας της Βυρτεμβέργης, ποιητής.
* Γουλιέλμος (1810 - 1869), Δούκας του Ούραχ.
* Μαρία (1815 - 1866), παντρεύτηκε τον κόμη Βίλχελμ φον Τόιμπενχαϊμ.

## Πρόγονοι

## Διακρίσεις
Του απονεμήθηκε η διάκριση του Τάγματος του Στέμματος, της Στρατιωτικής Αξίας (και τα δύο από τη Βυρτεμβέργη) και του Ελέφαντος (από τη Δανία).

Επίσης της Λεγεώνας της Τιμής.

## Παραπομπές


## Βιβλιογραφία
* Wolfgang Schmierer: Wilhelm, Herzog von Württemberg, in Sönke Lorenz, Dieter Mertens, Volker Press eds. Das Haus Württemberg: Ein biographisches Lexikon. Kohlhammer, Stuttgart 1997, ISBN 3-17-013605-4, S. 380 f.
* Frank Raberg: Biographisches Handbuch der württembergischen Landtagsabgeordneten 1815–1933. W. Kohlhammer Verlag, Stuttgart 2001, S. 1050 f.

Κατηγορία:Οίκος της Βυρτεμβέργης
Αλέξανδρος της Βυρτεμβέργης (1801-1844)

Ο **Αλέξανδρος**, γερμ. Alexander (5 Νοεμβρίου 1801 - 7 Ιουλίου 1844) από τον Οίκο της Βυρτεμβέργης ήταν πρίγκιπας της Βυρτεμβέργης. Έγινε στρατηγός του Γερμανικού στρατού και ποιητής.

## Βιογραφία
Ήταν ο πρωτότοκος γιος του Γουλιέλμου-Φρειδερίκου-Φιλίππου πρίγκιπα της Βυρτεμβέργης και της Βιλελμίνης, κόρης του Καρόλου-Αυγούστου-Γουλιέλμου βαρόνου φον Τούνντερφελτ-Ρόντις.

Γεννήθηκε στην Κοπεγχάγη και έλαβε στρατιωτική εκπαίδευση. Έγινε αντισυνταγματάρχης του 3ου Συντάγματος Ιππικού της Βυρτεμβέργης, το οποίο στάθμευε στο Έσσλινγκεν αμ Νεκαρ. Ο ίδιος διέμενε στο ανάκτορο *Άνω Φοίνιξ* και το θέρος στο ανάκτορο Ζέραχ. Εκεί τον επισκεπτόταν ποιητές και οι συναντήσεις τους ήταν γνωστές ως *Κύκλος των Ποιητών του Ζέραχ*. Είχε ιδιαίτερα στενή σχέση με τον ποιητή Νικόλαους Λέναου, που μοιραζόταν την ίδια μελαγχολία.

Ο Αλέξανδρος υπέφερε από χρόνιους πονοκεφάλους και μετέβη στην Ιταλία το 1843 για τη βελτίωση της υγείας του, αλλά μάταια. Επέστρεψε στο Βίλντμπατ, όπου έπαθε ανακοπή το 1844 και τάφηκε στο Στίφτςκιρχε της Στουτγάρδης. Ήταν 43 ετών.

## Οικογένεια
Νυμφεύτηκε μοργανατικά το 1832 την Χελένε Φεστέτιτς ντε Τόλνα από την Ουγγαρία και απέκτησε:
* δύο γιους και δύο κόρες.

## Πρόγονοι

## Παραπομπές


## Πηγές
* Frank Raberg: Biographisches Handbuch der württembergischen Landtagsabgeordneten 1815–1933. W. Kohlhammer Verlag, Stuttgart 2001, S. 1050 f.

Κατηγορία:Οίκος της Βυρτεμβέργης
Άλμα Ρεβίλ

Η **Άλμα Λούσι Ρεβίλ, Κυρία Χίτσκοκ** (αγγλικά: *Alma Lucy Reville, Lady Hitchcock*, 14 Αυγούστου 1899 - 6 Ιουλίου 1982) ήταν Αμερικανό-Αγγλίδα σεναριογράφος και μοντέρ, περισσότερο γνωστή ως η σύζυγος του Άγγλου σκηνοθέτη, Άλφρεντ Χίτσκοκ, με τον όποιον υπήρξε παντρεμένη από τον Δεκέμβριο του 1926, έως και το 1980, δηλαδή έως και τον θάνατό του. Γεννημένη στο Νότιγχαμ, ήρθε σε επαφή με τον κινηματογράφο, από την εφηβική ηλικία, όπου αρχικά βοηθούσε τον πατέρα της, όπου εργαζόταν στα Twickenham Studios. Κατόπιν ξεκίνησε να ασχολείται με το σενάριο και με τη σκηνοθεσία ως βοηθός, κι έγινε μία από τις λίγες επιτυχημένες γυναίκες του χώρου, λόγω εποχής. 

Κατά τις αρχές της δεκαετίας του 1920, της δόθηκε δουλειά στην Paramount, όπου και γνώρισε τον μελλοντικό σύζυγό της. Το 1923, συνεργάζονται για πρώτη φορά στην ταινία *Woman to Woman*. Η Ρεβίλ ήταν μόλις μία μέρα νεότερη από τον Χίτσκοκ, και παντρεύτηκαν στις 2 Δεκεμβρίου του 1926, στο Λονδίνο, αφού πρώτα αυτή άλλαξε θρήσκευμα, αφήνοντας την προτεσταντική εκκλησία για τη ρωμαιοκαθολική. Στις 7 Ιουλίου του 1928, γεννήθηκε και η μοναχοκόρη τους Πατρίσια.

Συμμετείχε σε αρκετές ταινίες του Χίτσκοκ, είτε ως μοντέρ, είτε ως σεναριογράφος είτε στην παραγωγή, μερικές από αυτές είναι το *[[Έγκλημα (ταινία 1930)|Έγκλημα]]* (1930), το *[[Νέος και αθώος]]* (1937), το *[[Η Ταβέρνα της Τζαμάικα]]* (1939), το *[[Υποψίες]]* (1941) και το *[[Η Σκιά της Αμφιβολίας]]* (1943). Η Ρεβίλ, απεβίωσε δύο χρόνια μετά τον θάνατο του συζύγου της, από καρκίνο του μαστού, Αποτεφρώθηκε και η στάχτη της σκορπίστηκε στο Ειρηνικό Ωκεανό. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί μοντέρ
Κατηγορία:Άγγλοι σεναριογράφοι
Κατηγορία:Άγγλοι σκηνοθέτες
Κατηγορία:Άγγλοι μοντέρ
Κατηγορία:Ρωμαιοκαθολικοί
Κατηγορία:Άλφρεντ Χίτσκοκ
Γουλιέλμος δούκας του Ούραχ

Ο **Γουλιέλμος** (γερμ. *Wilhelm*, 6 Ιουλίου 1810 - 17 Ιουλίου 1869) του Οίκου της Βυρτεμβέργης ήταν δούκας του Ούραχ.

## Βιογραφία
Ο *Φρειδερίκος Γουλιέλμος Αλέξανδρος Φερδινάνδος* ήταν ο δευτερότοκος γιος του Γουλιέλμου Φρειδερίκου Φιλίππου της Βυρτεμβέργης και της Βιλελμίνης, κόρης του βαρόνου Καρλ Άουγκουστ Βίλεμ φον Τούντερφελτ-Ρόντις.

Γεννήθηκε στη Στουτγάρδη και υπηρέτησε ως αξιωματικός του Ιππικού στο βασίλειο της Βυρτεμβέργης. Έφτιαχνε κανόνια για το στρατό της χώρας του. Ανακαίνισε ριζικά το Κάστρο του Λίχτενσταϊν (στη Βυρτεμβέργη) στη δεκαετία του 1840, όπου ακόμη υπάρχουν μερικά από τα κανόνια του· επηρεάστηκε από το ρομαντικό μυθιστόρημα *Λίχτενσταϊν* του Βίλχελμ Χάουφ (1826). Το 1867 έγινε *δούκας του Ούραχ*. Ήταν εξάδελφος του Γουλιέλμου Α΄ της Βυρτεμβέργης.

Το 1869 απεβίωσε στο Κάστρο Λίχτενσταϊν σε ηλικία 59 ετών.

## Οικογένεια
Νυμφεύτηκε πρώτα το 1841 τη Θεοδολίνδη ντε Μπωαρναί, κόρη του Ευγένιου του Λόιχτενμπεργκ (προγονού του Ναπολέοντα Α΄). Για το γάμο αναγκάστηκε να γίνει Καθολικός. Είχε τέκνα:
* Αυγούστα Ευγενία (1842 - 1916), παντρεύτηκε πρώτα τον κόμη Ροδόλφο φον Έντσενμπερκ τσουμ Φρόυεν ουντ Γιόχελστουρν και έπειτα τον κόμη Φραντς φον Τουν ουντ Χόχενσταϊν.
* Μαρία Ιωσηφίνα (1844 - 1864).
* Ευγενία Αμαλία (1848 - 1867).
* Ματθίλδη (1854 - 1907), παντρεύτηκε τον πρίγκιπα Πάολο Αλτιέρι του Βιάνο.

Το 1857 απεβίωσε η Θεοδολίνδη και ο Γουλιέμος έκανε δεύτερο γάμο το 1863 με τη Φλορεστίνη των Γκριμάλντι, κόρη του Φλορεστάνου Α΄ του Μονακό, και είχε τέκνα:
* Γουλιέλμος Κάρολος (1864 - 1929), Δούκας του Ούραχ και βασιλιάς της Λιθουανίας (Μιννταούγκας Β΄).
* Κάρολος (1865 - 1925), Πρίγκιπας της Βυρτεμβέργης. Έγινε μελετητής της Ανατολής (Οριενταλιστής).

## Πρόγονοι

## Πηγές
* BW Archives, search for Karl

## Παραπομπές σε πηγές


Κατηγορία:Οίκος της Βυρτεμβέργης
Γουλιέλμος Κάρολος του Ούραχ

Ο **Γουλιέλμος Κάρολος** (γερμ. *Wilhelm Karl*, 30 Μαρτίου 1864 – 24 Μαρτίου 1928) από τον Οίκο της Βυρτεμβέργης, ήταν δούκας του Ούραχ και βασιλιάς της Λιθουανίας (11 Ιουλίου-2 Νοεμβρίου 1918) με το όνομα *Μιντάουγκας Β΄*.

## Βιογραφία
Ο *Γουλιέλμος Κάρολος Φλορεστάνος Γκέρο Κρεσκέντιος* ήταν το πρώτο παιδί και ο πρωτότοκος γιος του Γουλιέλμου της Βυρτεμβέργης, Δούκα του Ούραχ, και της Φλορεστίνας των Γκριμάλντι, κόρης του Φλορεστάνου του Μονακό. Είχε ακόμη τέσσερεις αδελφές από τον πρώτο γάμο του πατέρα του με τη Θεοδολίνδη ντε Μπωαρναί. 

Γεννήθηκε στο Μονακό. Εξελέγη βασιλιάς της Λιθουανίας. Ήταν δισέγγονος του Ιωάννη της Σαξονίας, ο οποίος ήταν 3ος απόγονος του Αυγούστου Γ΄ της Πολωνίας και 5ος απόγονος του Στανίσουαφ Λεστσύνσκι, Βασιλιά της Πολωνίας. 

Το 1928 απεβίωσε στο Ραπάλλο της Γένοβας σε ηλικία 64 ετών.

## Οικογένεια
Στις 4 Ιουλίου 1892 νυμφεύτηκε την Αμαλία των Βίττελσμπαχ, κόρη του Καρόλου Θεοδώρου εν Βαυαρία και απέκτησε μαζί της εννέα τέκνα:
* Μαρία Γαβριέλα (1893 - 1908).
* Ελισάβετ (1894 - 1962), παντρεύτηκε τον Κάρολο Αλοΰσιο του Λίχτενσταϊν.
* *Καρόλα* Χίλντα Ελισάβετ Μαρία (1896 - 1980).
* Γουλιέλμος (1897 -1957), Πρίγκιπας του Ούραχ.
* Κάρολος Γκέρο (1899 - 1981), Δούκας του Ούραχ.
* *Μαργαρίτα* Σοφία Φλορεστίνη Μαρία Ιωσηφίνα (1901 - 1975).
* Αλβέρτος (1903 - 1969), Πρίγκιπας του Ούραχ.
* Εβεράρδος (1907 - 1969), Πρίγκιπας του Ούραχ.
** Κάρολος Άνσελμος (γενν. 1955), Δούκας του Ούραχ.
** Γουλιέλμος Αλβέρτος (γενν. 1957), Δούκας του Ούραχ.
* *Ματθίλδη* Μαρία Γαβριέλα Φλορεντίνη Σοφία Ντεβότα (1912 - 2001), παντρεύτηκε τον Φρειδερίκο Κάρολο του Χόενλοε-Βάλντενμπουργκ-Σίλλινγκσφυρστ.

Το 1912 απεβίωσε η Αμαλία κατά τη λοχεία μετά τον τελευταίο της τοκετό. Ο Γουλιέλμος το 1924 έκανε δεύτερο γάμο με τη Βιλτρούδη των Βίττελσμπαχ, κόρη του Λουδοβίκου Γ΄ της Βαυαρίας, με την οποία δεν απέκτησαν απογόνους.

## Πρόγονοι

## Παραπομπές


## Πηγές
* *Mindaugas Peleckis and Tomas Baranauskas.Karališkojo kraujo paieškos: Lietuva ir šimto dienų karalius*. Ανακτήθηκε: 20 Ιουνίου 2007.
* Stuttgart archives, HStA. GU 117, file 847: copy of letter from Benedict XV dated 24 July 1918.
* http://lietuva.lt/en/news/view/id.1189/ 
* Eric Sutton (Translator); "*The Crowning of a King*", English edition; The Viking Press, 1938 ASIN: B00085BS08
* Γενεαλογία του Γουλιέλμου Καρόλου στον ιστοχώρο thepeerage.com, που φιλοξενεί τα γενεαλογικά δέντρα των ευρωπαϊκών βασιλικών οικογενειών.
* Γενεαλογικά στοιχεία στον ιστοχώρο gw.geneanet.org

Κατηγορία:Οίκος της Βυρτεμβέργης
Bavaria Film

Η **Bavaria Film** είναι μία Γερμανική εταιρεία παραγωγής ταινιών, με έδρα το Μόναχο και πρόκειται για μία από τις μεγαλύτερες εταιρείες στον χώρο της στην Ευρώπη, με περίπου 30 θυγατρικές εταιρείες.  Η εταιρεία ιδρύθηκε το 1919. Μερικές από τις πιο γνωστές ταινίες που γυρίστηκαν στα στούντιό της ήταν το κινηματογραφικό ντεμπούτο του Άλφρεντ Χίτσκοκ, *[[The Pleasure Garden (ταινία, 1925)|The Pleasure Garden]]* (1925), το *Paths of Glory* (1957), του Στάνλεϊ Κιούμπρικ, το *Freud: The Secret Passion* (1960), του Τζον Χιούστον, το *One, Two, Three* (1961) του Μπίλι Γουάιλντερ, το *Η μεγάλη απόδραση* (1963) του Τζον Στέρτζες, *το [[Η Μελωδία της Ευτυχίας|Η μελωδία της ευτυχίας]]* (1965) του Ρόμπερτ Γουάιζ και το *The Snowden Files* (2015), του Όλιβερ Στόουν, μεταξύ άλλων.

## Παραπομπές


## Εξωτερικοί σύνδεσμοι
* Bavaria Film GmbH
* Bavaria Studios & Production Services GmbH
* Bavaria Filmstadt

Κατηγορία:Κινηματογραφικές εταιρίες παραγωγής
Ενρίκε ντε Ισασί

Ο **Ενρίκε ντε Ισασί** (*[[λατινικό αλφάβητο]] : Enrique de Isasi e Ivison*), (Χερέθ ντε λα Φροντέρα, 15 Φεβρουαρίου 1899 - 19 Ιουνίου 1983), ήταν Ισπανός συγγραφέας και φωτογράφος, γενικός διευθυντής του οινοποιείου Wisdom & Warter, μέλος της Βασιλικής ακαδημίας επιστημών και τεχνών και της Jerez de la Frontera.

Επίσης σε νεαρή ηλικία είχε συμμετάσχει στο πρώτο πρωτάθλημα αντισφαίρισης της Ισπανίας το 1910 στην Μαδρίτη όπου αποκλείστηκε στον Β γύρο από τον Βινσέντε Μαρτίν

## Έργα του
* *Con una copa de Jerez*, 1959
*  *De Jerez... a por Jerez* Hauser y Menet. Madrid, 1972

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί συγγραφείς
Κατηγορία:Ισπανοί φωτογράφοι
Ζέρνογκραντ

Το **Ζέρνογκραντ **() είναι πόλη και διοικητικό κέντρο της επαρχίας Ζερνογκράντσκι στην Περιφέρεια Ροστόφ της Ρωσίας, που βρίσκεται 71 χιλιόμετρα νότια του Ροστόφ επί του Ντον, το διοικητικό κέντρο της περιφέρειας. Ο πληθυσμός ήταν 26.842 άτομα στην απογραφή του 2010, μειωμένος σε σύγκριση με τους 28.840 κατοίκους στην απογραφή του 2002 και αυξημένος σε σύγκριση με τους 26.097 κατοίκους στην απογραφή του 1989.

## Ιστορία
Ιδρύθηκε το 1915 ως τέρμα του **Βερμπλιούντ **() λόγω της κατασκευής του σιδηροδρόμου Ροστόφ-Τοργκόβαγια. Από το 1933, αποτέλεσε οικισμό και μετονομάστηκε σε **Ζερνοβόι **(). Το καθεστώς πόλης χορηγήθηκε το 1951 και μετονομάστηκε σε Ζέρνογκραντ το 1960.

## Διοικητικό και δημοτικό καθεστώς
Εντός του πλαισίου των διοικητικών διαιρέσεων, το Ζέρνογκραντ εξυπηρετεί ως διοικητικό κέντρο της Επαρχίας Ζερνογκράντσκι. Ως διοικητική διαίρεση, είναι ενσωματωμένη μαζί με δέκα άλλους οικισμούς της επαρχίας Ζερνογκράντσκι ως **Αστικός Οικισμός Ζερνογκράντσκι**. Ως δημοτική διαίρεση, αυτή η διοικητική μονάδα έχει επίσης καθεστώς αστικού οικισμού και αποτελεί μέρος της Δημοτικής Επαρχίας Ζερνογκράντσκι.

## Στρατός
Από το 1969 έως το 1995, το Ζέρνογκραντ ήταν η έδρα του 106ου Συντάγματος Κατάρτισης Αεροπορίας της Ανώτερης Στρατιωτικής Σχολής Πιλότων του Γιέισκ των Σοβιετικών Αεροπορικών Δυνάμεων. Το σύνταγμα ήταν εξοπλισμένο με τα αεροσκάφη L-29 και L-39.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Ροστόφ
Mzeo

Το **"Mzeo"** (Γεωργιανά: მზეო, Ελληνικά: Ήλιος) είναι ένα τραγούδι από τη Γεωργιανή τραγουδίστρια Μαριάμ Μαμαντασβίλι. Εκπροσώπησε τη Γεωργία και ήταν το νικητήριο τραγούδι στην Junior Eurovision 2016 στη Βαλέτα της Μάλτας.

## Μουσικό βίντεο
Το μουσικό βίντεο κυκλοφόρησε στις 24 Οκτωβρίου 2016. Δείχνει την Μαμαντάσβιλι να ερμηνεύει το τραγούδι σε ένα στούντιο.

## Παραπομπές


## Επιπλέον λινκ

Κατηγορία:Τραγούδια του 2016
Μαριάμ Μαμαντασβίλι

Η **Μαριάμ Μαμαντασβίλι** (Γεωργιανά: მარიამ მამადაშვილი, γεν. 16 Νοεμβρίου 2005) είναι Γεωργιανή τραγουδίστρια. Κέρδισε την Junior Eurovision 2016 όπου εκπροσωπούσε τη Γεωργία με το τραγούδι "Mzeo". Ζούσε στις ΗΠΑ μέχρι το 2015.

Η Μαμαντάσβιλι ερμηνεύει από την ηλικία των 4. Σπούδασε στο Bzikebistudio στη Γεωργία αλλά και στο Evgeni Mikeladze State Central Music School. Από τότε που μετακόμισε στις ΗΠΑ, είχε εγγραφεί στο Tomlinson Middle School και στο Broadway Method Academy.

## Παραπομπές


## Επιπλέον λινκ

Κατηγορία:Γεωργιανοί τραγουδιστές
Κατηγορία:Νικητές Παιδικού Διαγωνισμού Τραγουδιού Eurovision
Μανουέλ ντε Γκομάρ

Ο **Μανουέλ, κόμης, ντε Γκομάρ** (*[[λατινικό αλφάβητο]] : Manuel de Gomar*), (21 Σεπτεμβρίου 1897 - Ιανουάριος 1935), ήταν Ισπανός πρωταθλητής της αντισφαίρισης.

## Βιογραφία
Ο κόμης ντε Γκομάρ ήταν μέλος της Ατλέτικο Μαδρίτης και κέρδισε το ισπανικό πρωτάθλημα αντισφαίρισης στο απλό από το 1916 έως το 1918. Το 1922 και το 1923 έπαιξε στο Γουίμπλεντον  και ενώ το πρώτο έτος αποκλείστηκε νωρίς το 1923 έφτασε στους προημιτελικούς στο απλό που έχασε από τον Φρανκ Χάντερ σε πέντε σετ. Στο διπλό έφτασε στον τελικό μαζί με τον συμπατριώτη του Εδουάρδο Φλακέρ αλλά έχασε από τους Βρετανούς Randolph Lycett και Leslie Godfree με 3-6, 4-6, 6-3 και 3-6. Το 1922 έφτασε στον τελικό του Παγκόσμιου Πρωταθλήματος σκληρού γηπέδου στις Βρυξέλλες, τον οποίο έχασε από τον Ανρί Κοσέ σε πέντε σετ.

Από το 1921 έως το 1923 ήταν μέλος της πρώτης ισπανικής ομάδας στο κύπελλο Ντέιβις. Το 1922 έφτασε στον τελικό του παγκόσμιου πρωταθλήματος μαζί με τον Μανουέλ Αλόνσο αλλά έχασαν από την Αυστραλία με 4-1.

Το 1923 σταμάτησε να αγωνίζεται λόγω μιας ασθένειας από την οποία τελικά πέθανε στις αρχές του 1935, θάφτηκε στο νεκροταφείο San Isidro της Μαδρίτης.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ατλέτικο Μαδρίτης
Άρμιν Μίλερ-Σταλ

Ο **Άρμιν Μίλερ-Σταλ** (*Armin Mueller-Stahl* ή *Armin Müller-Stahl*, 17 Δεκεμβρίου 1930) είναι Γερμανός ηθοποιός, ζωγράφος και συγγραφέας.
## Καλλιτεχνική πορεία
Η καριέρα του ξεκίνησε τη δεκαετία του '50 και έπαιξε σε πλήθος ταινιών και τηλεοπτικών σειρών. 

Το 1992 κέρδισε την Αργυρή Άρκτο στο Φεστιβάλ Κινηματογράφου Βερολίνου για την ταινία *Utz*. Το 1996 έπαιξε στην ταινία *Ο σολίστας* και κέρδισε το βραβείο Satellite Β' Ανδρικού Ρόλου, ενώ προτάθηκε για το Όσκαρ Β' Ανδρικού Ρόλου και για το Βραβείο Σωματείου Ηθοποιών μαζί με όλο το καστ.

Το 2007 έλαβε το τιμητικό βραβείο από τα Γερμανικά Κινηματογραφικά Βραβεία και το 2011 την τιμητική Χρυσή Άρκτο και τη Χρυσή Κάμερα για τη συνολική του προσφορά.

To 2010 απέκτησε το δικό του αστέρι στη Λεωφόρο των Αστέρων στο Βερολίνο.
## Επιλεγμένη φιλμογραφία

## Παραπομπές

## Εξωτερικοί σύνδεσμοι
*

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί συγγραφείς
Κατηγορία:Γερμανοί ζωγράφοι
Κατηγορία:Γερμανοί σκηνοθέτες κινηματογράφου
Κάρολος Γκέρο του Ούραχ

Ο **Κάρολος-Γκέρο**, γερμ. Karl-Gero (19 Αυγούστου 1899 - 15 Αυγούστου 1981) από τον Οίκο της Βυρτεμβέργης ήταν δούκας του Ούραχ.

## Βιογραφία
Ήταν ο δευτερότοκος γιος του Γουλιέλμου δούκα του Ούραχ και της Αμαλίας των Βίττελσμπαχ, κόρης του Καρόλου-Θεοδώρου δούκα στη Βαυαρία.

Το 1981 απεβίωσε σε ηλικία 82 ετών άτεκνος και τον διαδέχθηκε ο ανιψιός του Κάρολος-Άνσελμος ως δούκας του Γκέρο.

## Οικογένεια
Νυμφεύτηκε το 1940 τη Γαβριέλλα κόμισσα του Βάλντμπουρκ τσου Τσάιλ ουντ Τράουχμπουρκ· δεν απέκτησαν απογόνους.

## Πρόγονοι

## Παραπομπές


## Πηγές
* Hauptstaatsarchiv Stuttgart – Bestand GU 126 – Karl Gero Herzog von Urach (1899–1981)

## Εξωτερικοί σύνδεσμοι
* Website of the Urach family

Κατηγορία:Οίκος της Βυρτεμβέργης
This Is Love (τραγούδι της Demy)

Το **This is Love** (ελληνικά Αυτό είναι αγάπη) είναι τραγούδι που ερμηνεύεται από την Demy. Το τραγούδι εκπροσώπησε την Ελλάδα στον Διαγωνισμό Τραγουδιού Eurovision 2017 στο Κίεβο της Ουκρανίας. Κατέκτησε την 19η θέση με 77 βαθμούς στον μεγάλο τελικό.

## Σχετικά με το τραγούδι και την διαδικασία που προηγήθηκε
Η Demy επιλέχθηκε ύστερα από εσωτερική επιλογή της ΕΡΤ να εκπροσωπήσει την Ελλάδα στον Διαγωνισμό Τραγουδιού της Eurovision που θα πραγματοποιούνταν τον Μάιο του 2017 στο Κίεβο. Το τελικό τραγούδι θα επιλεγόταν στον ελληνικό τελικό με ψηφοφορία. Στον ελληνικό τελικό θα συμμετείχαν τα τρία υποψήφια τραγούδια, εκ των οποίων το ένα θα κέρδιζε το εισιτήριο για τον διαγωνισμό. Τα τρία τραγούδια ήταν σε σύνθεση του Δημήτρη Κοντόπουλου. Το πρώτο τραγούδι ήταν το "Angels" σε στίχους της Ρώμης Παπαδέα, το δεύτερο ήταν το "This is Love" σε στίχους της Ρώμης Παπαδέα και του John Ballard και το τρίτο ήταν το "When the morning comes around" σε στίχους του John Ballard. Στον ελληνικό τελικό που πραγματοποιήθηκε στις 6 Μαρτίου 2017, το "This is Love" ήταν το τραγούδι που κέρδισε την ψηφοφορία του κοινού και των 9 ελληνικών επιτροπών της ομογένειας που είχαν συσταθεί ειδικά για αυτόν τον σκοπό. Αυτό ήταν τελικά το τραγούδι που εκπροσώπησε την χώρα στον Διαγωνισμό Τραγουδιού της Eurovision 2017.

## Λίστα κομματιών

## Τσάρτς
### Εβδομαδιαία τσάρτς

## Ιστορικό κυκλοφορίας

## Παραπομπές


## Εξωτερικοί σύνδεσμοι
* Κανάλι Youtube, PanikRecordsTube, Επίσημο βίντεο κλιπ

Κατηγορία:Διαγωνισμός Τραγουδιού Eurovision 2017
Κατηγορία:Singles του 2017
Κατηγορία:Τραγούδια του 2017
Κατηγορία:Τραγούδια της Ελλάδας στη Eurovision
Gainsborough Pictures

Η **Gainsborough Pictures** ήταν μία βρετανική κινηματογραφική εταιρεία με έδρα το Λονδίνο. Η εταιρεία ήταν ενεργή από το 1924 έως και το 1951. Η εταιρεία περισσότερο είναι γνωστή για τις μελοδραματικές ταινίες της κατά τη δεκαετία του 1940. Ιδρυτής της εταιρείας ήταν ο Μάικλ Μπάλκον. Μερικές από τις γνωστές ταινίες του στούντιο είναι το *[[Νέος και αθώος]]* (1937) και το *[[Η Κυρία Εξαφανίζεται]]* (1938). Η εταιρεία αρχικά στεγαζόταν στα Islington Studios, τα οποία γκρεμίστηκαν το 2002, με το κράτος να τοποθετεί πλακέτα ιστορικότητας στο κτίριο. 

## Παραπομπές


## Βιβλιογραφία
*Cook, Pam (ed), *Gainsborough Pictures* (1997);
*Harper, Sue, *Picturing the Past: the Rise and Fall of the British Costume Film* (1994);
*Harper, Sue, *Women in British Cinema* (2000).

## Εξωτερικοί σύνδεσμοι
*''London’s Hollywood: The Gainsborough Film Studio’s Silent Years'' article at Brenton Film

Κατηγορία:Κινηματογραφικές εταιρίες παραγωγής
Γουλιέλμος Αλβέρτος του Ούραχ

Ο **Γουλιέλμος-Αλβέρτος**, γερμ. Wilhelm-Albert (γενν. 9 Αυγούστου 1957) από τον Οίκο της Βυρτεμβέργης είναι δούκας του Ούραχ. 

## Βιογραφία
Είναι ο δευτερότοκος γιος του Έμπερχαρντ πρίγκιπα του Ούραχ (γιου του Γουλιέλμου-Καρόλου δούκα του Ούραχ) και της Ίνιγκα, κόρης του Λουδοβίκου-Φιλίππου πρίγκιπα του Τουρν & Τάξις. Μεγαλύτερος αδελφός του είναι ο Κάρολος-Άνσελμος.

Γεννήθηκε στο κάστρο Χόενμπερκ κοντά στο Ζέεσαουπτ της Βαυαρίας. Είναι εγγονός του Γουλιέλμου-Καρόλου δούκα του Ούραχ , βασιλιά της Λιθουανίας για τέσσερις μήνες το 1919 και υποψήφιου πρίγκιπα του Μονακό. Το 1918 έτος το βασίλειο της Βυρτεμβέργης καταργήθηκε, όπως όλες οι ηγεμονίες της Γερμανίας: οι τίτλοι έμειναν ως επώνυμα, χωρίς αντίστοιχη περιοχή. 

Το 1969 απεβίωσε ο πατέρας τους και το 1981 ο θείος τους Κάρολος-Γκέρο δούκας του Ούραχ και τον διαδέχθηκε ο Κάρολος-Άνσελμος, αλλά όταν το 1991 έκανε μοργανατικό γάμο, έχασε τον τίτλο του και τον διαδέχθηκε ο Γουλιέλμος-Αλβέρτος ως δούκας του Ούραχ και επικεφαλής του κλάδου. 

Είναι μηχανικός και ζει στο κάστρο Όσενμπερκ, κοντά στο Ντύσελντορφ. Αυτός και ο Οίκος του παραμένουν ιδιοκτήτες του κάστρου Λήχτενσταϊν (νότια της Στουτγάρδης), ιστορικής έδρας του κλάδου του· το κάστρο είναι ανοιχτό για το κοινό.

## Οικογένεια
Νυμφεύτηκε το 1959 την Κάρεν, κόρη του Κόνραντ φον Μπράουσιτς-Μπέργκε φον Τριπς από τον Οίκο των Λίμπουργκ. Έχει τέκνα:
* Κάρολος-Φίλιππος γενν. 1992.
* Αλεξάνδρα-Καρλόττα γενν. 1994.
* Λουίζα-Αντωνία γενν. 1996.

## Πρόγονοι

## Αναφορές σε Πηγές


## Εξωτερικοί σύνδεσμοι
* The Peerage website
* Online gotha

Κατηγορία:Οίκος της Βυρτεμβέργης
Utopian Land

Το **"Utopian Land"** είναι η Ελληνική συμμετοχή για τον Διαγωνισμό Τραγουδιού της Eurovision 2016, από το Ελληνικό συγκρότημα Argo. Ερμηνεύτηκε στα Ελληνικά, στα Αγγλικά και στα Ποντιακά, μια διάλεκτο που ομιλείται στη Βόρεια Ελλάδα. Το τραγούδι κυκλοφόρησε στις 10 Μαρτίου του 2016.

Το συγκρότημα εκπροσώπησε την Ελλάδα, ερμηνεύοντας στον πρώτο ημιτελικό στις 10 Μαΐου του 2016, αλλά απέτυχε να προκριθεί στον τελικό της 14ης Μαΐου.

## Παραπομπές


Κατηγορία:Τραγούδια του 2016
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 2016
One Last Breath (τραγούδι της Μαρίας Έλενας Κυριάκου)

Το **«One Last Breath»** (ελληνικά: «Μια τελευταία ανάσα») είναι το τραγούδι το οποίο εκπροσώπησε την Ελλάδα στον ευρωπαϊκό διαγωνισμό τραγουδιού της Γιουροβίζιον το 2015 στην Αυστρία. Στον ελληνικό τελικό της Γιουροβίζιον, το τραγούδι βγήκε πρώτο με ποσοστό 48%.

## Τσάρτ

## Παραπομπές


## Δείτε επίσης
* Συμμετοχή της Ελλάδας στη Eurovision

## Εξωτερικοί σύνδεσμοι
* Κανάλι Youtube, MAD TV Ελλάδας, https://www.youtube.com/watch?v=UEQphIZjlw0 (Βίντεο Youtube - Παλιά έκδοση τραγουδιού)
* Κανάλι Youtube, GetGreekMusic, https://www.youtube.com/watch?v=59dJUWlTdBo (Βίντεο Youtube - Νέα και Eurovision έκδοση τραγουδιού)

Κατηγορία:Τραγούδια του 2015
Κατηγορία:Singles του 2015
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 2015
Κρασί, Θάλασσα και τ' Αγόρι μου

Το **"Κρασί, θάλασσα και τ' αγόρι μου"** ήταν η πρώτη ελληνική συμμετοχή στο διαγωνισμό τραγουδιού Eurovision το 1974, στα ελληνικά από τη Μαρινέλλα. Το τραγούδι είναι ένα τυπικό ελληνικό παραδοσιακό μπουζούκι, με τη Μαρινέλλα να τραγουδάει ότι μόνο που χρειάζεται στη ζωή είναι "λίγο κρασί, λίγο θάλασσα και τ' αγόρι της".

Με διεύθυνση ορχήστρας και σύνθεση του Γιώργου Κατσαρού και με στίχους του Πυθαγόρα, ήταν το πρώτο τραγούδι που εκπροσωπούσε την Ελλάδα στο Διαγωνισμός Τραγουδιού Eurovision. Η δημοφιλής Ελληνίδα τραγουδίστρια Μαρινέλλα επελέγη για να τραγουδήσει το τραγούδι στο διαγωνισμό τραγουδιού Eurovision 1974 που έλαβε χώρα στο Μπράιτον της Αγγλίας στις 6 Απριλίου 1974. Το τραγούδι παρουσιάστηκε πέμπτο κατά σειρά εμφάνισης από τις 17 συμμετοχές της βραδιάς μετά την Αν-Καρίν Στρομ της Νορβηγίας με το "The First Day of Love" και πριν του Πονγκ του Ισραήλ με το "Natati La Khayay". Κατά το πέρας της ψηφοφορίας, η απόδοση είχε λάβει επτά βαθμούς, τοποθετώντας την ενδέκατη στο σύνολο των 17 χωρών που έλαβαν μέρος.

Το "Κρασί, θάλασσα και τ' αγόρι μου" διαδέχτηκε ως Ελληνίδα εκπρόσωπος στον Διαγωνισμό η Μαρίζα Κωχ το  με το "Παναγιά μου, Παναγιά μου". Η Ελλάδα είχε αποσυρθεί από τον Διαγωνισμό του  για "άγνωστους λόγους" σύμφωνα με τότε δήλωση της EBU, αλλά αργότερα ανακαλύφθηκε ότι η απόσυρση ήταν σε ένδειξη διαμαρτυρίας για το ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974.

## Παραπομπές

Κατηγορία:Τραγούδια του 1974
Κατηγορία:Τραγούδια της Ελλάδας στη Eurovision
Κατηγορία:Ελληνικά τραγούδια
Κατηγορία:Διαγωνισμός Τραγουδιού Eurovision 1974
Γουλιέλμος πρίγκιπας του Ούραχ

Ο **Γουλιέλμος**, γερμ. Wilhelm (27 Σεπτεμβρίου 1897 - 8 Αυγούστου 1957) από τον Οίκο της Βυρτεμβέργης ήταν πρίγκιπας της Βυρτεμβέργης. Έγινε προϊστάμενος ως μηχανικός αυτοματοποιημένης παραγωγής της Ντάιμλερ-Μπεντς και της Ρενώ.

## Βιογραφία
Ήταν ο πρωτότοκος γιος του Γουλιέλμου-Καρόλου δούκα του Ούραχ και της Αμαλίας των Βίττελσμπαχ, κόρης του Καρόλου-Θεοδώρου δούκα στη Βαυαρία.

Γεννήθηκε στη Στουτγάρδη και μαθήτευσε στο εκεί σχολείο. Το 1908 πήγε στο Λύκειο Καρλς-Γκυμνάσιουμ και πέρασε τις εξετάσεις (abitur) το 1914. Κατά τον Α΄ Παγκόσμιο Πόλεμο το 1914 βρήθηκε στο 1ο Σύνταγμα Πυροβολικού και έγινε ανθυπολοχαγός. Κατά τη διάρκεια του Πολέμου πήγε στη Γαλλία, Πολωνία, Φλάνδρα, Σερβία, Καρπάθια, Μπουκοβίνα. Έλαβε τη διάκριση της Στρατιωτικής Αξίας από τη Βυρτεμβέργη και έγινε υπολοχαγός.

Σπούδασε Νομικά στο Πανεπιστήμιο του Τύμπινγκεν, αλλά τον έλκυσαν οι σπουδές στη Μηχανολογία (1919-22) στην εκεί Τεχνική Ακαδημία, από όπου πήρε πτυχίο. Ως φοιτητής έγινε μέλος της Αδελφότητας Σόνντερμπουντ. Εργάστηκε για τις εταιρείες Στάιγκερ, Κόκερελ, Μπουγκάττι και μετά Ντάιμλερ-Μπέντς. Έγινε αρχιμηχανικός το 1937. Επρόκειτο να νυμφευτεί την Ελισάβετ Τρόιερ, κάτι στο οποίο αντιτίθετο ο πατέρας του. Με το μοργανατικό γάμο ο Γουλιέλμος θα έχανε τη διαδοχή. Ο πατέρας του απεβίωσε στις 24 Μαρτίου 1928 και ο γάμος έγινε στις 19 Ιουνίου 1928. Ο Γουλιέλμος έχασε τον τίτλο του και ο νεότερος αδελφός του Κάρολος-Γκέρο ανέλαβε δούκας του Ούραχ. Ο Γουλιέλμος δεν ανέλαβε δούκας το ενδιάμεσο διάστημα, διότι ήταν αποφασισμένος για το γάμο. 

Την περίοδο του Β΄ Παγκοσμίου Πολέμου έγινε τεχνικός διευθυντής της Ρενώ στο Παρίσι. Το 1945 επέστρεψε στη Ντάιμλερ-Μπεντς. Το 1954 ανέλαβε το Μουσείο της Μερτσέντς-Μπεντς. Το 1957 απεβίωσε στο Μόναχο και τάφηκε στη Στουτγάρδη.

## Οικογένεια
Νυμφεύτηκε το 1928 την Ελισάβετ, κόρη του Ρίτσαρτ Τόιρερ γενικού διευθυντή της εταιρείας χρωμάτων Ζήγκλε & Σία και απέκτησε τέκνα:
* Ελισάβετ γενν. 1932.
* Μαρία-Χριστίνα 1933-1990, μηχανικός στη Ντάιμλερ-Μπεντς.

## Πρόγονοι

## Αναφορές σε Πηγές


Κατηγορία:Οίκος της Βυρτεμβέργης
Παναγιά Μου, Παναγιά Μου (τραγούδι)

Το τραγούδι "**Παναγιά μου, Παναγιά μου**" ήταν η ελληνική συμμετοχή στον Διαγωνισμό Τραγουδιού Eurovision 1976, ερμηνευμένη στα Ελληνικά από τη Μαρίζα Κωχ.

Η μουσική στο τραγούδι είναι από την Κωχ, ενώ οι στίχοι είναι του Μιχάλη Φωτιάδη και ο Μιχάλης Ροζάκης διηύθυνε την ορχήστρα. Το "Παναγιά μου, Παναγιά μου" ήταν η δεύτερη συμμετοχή που εκπροσωπούσε την Ελλάδα στο διαγωνισμό, μετά το ντεμπούτο της στη Eurovision 1974. Η Ελλάδα δεν συμμετείχε το 1975 ως ένδειξη διαμαρτυρίας στο ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974. Το τραγούδι ήταν κατακραυγή ενάντια στην τουρκική εξωτερική πολιτική.

Ο διαγωνισμός του  έλαβε χώρα στη Χάγη της Ολλανδίας στις 3 Απριλίου 1976. Το "Παναγιά μου, Παναγιά μου" ερμηνεύτηκε δέκατο σε σειρά εμφάνισης ανάμεσα σε 18 συμμετοχές της βραδιάς, μετά την Αν-Καρίν Στρομ της Νορβηγίας με το "Mata Hari" και πριν τους Fredi & Ystävät της Φινλανδίας με το "Pump-Pump". Στο τέλος της ψηφοφορίας, η συμμετοχή έλαβε 20 βαθμούς, τερματίζοντας στη 13η θέση στα 18 τραγούδια. Η τουρκική τηλεόραση εξέπεμψε τον τελικό, αλλά όχι την ελληνική συμμετοχή, βάζοντας στη θέση της ελληνικής συμμετοχής ένα εθνικιστικό τουρκικό τραγούδι με τίτλο «Memleketim» («πατρίδα μου»), το οποίο ήταν ένα από τα σύμβολα από την Τουρκική εισβολή στην Κύπρο.

Μετά από το "Παναγιά μου, Παναγιά μου", ως ελληνική συμμετοχή το 1977 ακολούθησε το "Μάθημα σολφέζ" των Πασχάλη, Μπέσσυ, Ρόμπερτ και Μαριάννα.

## Δείτε επίσης
;Τραγούδια της Eurovision με πολιτική διαμάχη
* "1944" της Τζαμάλα, 2016.
* "Face the Shadow" (πρώην "Don't Deny") των Genealogy, 2015
* "We Don't Wanna Put In" των Stephane & 3G, 2009.
* "Push the Button" των Teapacks, 2007.
* "Sì" της Τζιλιόλα Τσικουέντι, 1974.

## Παραπομπές

Κατηγορία:Τραγούδια του 1976
Κατηγορία:Τραγούδια διαμαρτυρίας
Κατηγορία:Αντιπολεμικά τραγούδια
Κατηγορία:Τραγούδια της Ελλάδας στη Eurovision
Κατηγορία:Ελληνικά τραγούδια
Κατηγορία:Διαγωνισμός Τραγουδιού Eurovision 1976
Φραγκίσκος του Τεκ (1870-1910)

Ο **Φραγκίσκος** (αγγλ. *Francis*, 9 Ιανουαρίου 1870 - 22 Οκτωβρίου 1910) από τον Οίκο της Βυρτεμβέργης ήταν πρίγκιπας του Τεκ.

## Βιογραφία
Ο *Φραγκίσκος Ιωσήφ Λεοπόλδος Φρειδερίκος* ήταν ο δευτερότοκος γιος του Φραγκίσκου, Δούκα του Τεκ, και της Μαρίας Αδελαΐδας των Γουέλφων-Αννοβέρου, κόρης του Αδόλφου, Δούκα του Κέιμπριτζ (γιου του Γεωργίου Γ΄ του Ηνωμένου Βασιλείου). Ο πατέρας του Φραγκίσκου, ο Αλέξανδρος της Βυρτεμβέργης είχε κάνει μοργανατικό γάμο· έχασε έτσι τον τίτλο του και δόθηκε στην οικογένειά του ο τίτλος του *πρίγκιπα του Τεκ*.

Ο Φραγκίσκος γεννήθηκε στο Ανάκτορο Κένσινγκτον και σπούδασε στα Κολλέγια Ουέλλινγκτον στο Τσέλτεναμ. έπειτα φοίτησε στο Βασιλικό Στρατιωτικό Κολέγιο του Σάνντερστ. Ήταν χαρτοπαίκτης και τα χρέη του τον έκαναν να ακολουθήσει το στρατό και να πάει στην Ινδία. Υπηρέτησε ως λογχοφόρος, ως τυφεκιοφόρος και μετά στους Βασιλικούς Δραγόνους το 1890. Ταξίδεψε στη Νότια Αφρική το 1902.  

Η αδελφή του Μαρία παντρεύτηκε τον Γεώργιο Ε΄ του Ηνωμένου Βασιλείου και ο Φραγκίσκος επιθυμούσε να νυμφευτεί την αδελφή εκείνου, τη Ματθίλδη. Αλληλογραφούσαν, αλλά μετά ο Φραγκίσκος άλλαξε διάθεση. Σχετίστηκε με την καλλονή Έλλεν Κόνστανς, σύζυγο του Φράνσις Νήντχαμ, Κόμη του Κίλμορεϋ και της δώρησε σμαραγδένια κοσμήματα, μέρος αυτών της μητέρας του. Υπάρχει η υπόθεση ότι απέκτησαν έναν γιο (Φράνσις Ρέμναντ, γενν. 1894), μάλιστα η ηθοποιός Σάρα Μάιλς ισχυρίζεται ότι είναι εγγονή αυτού του γιου. 

Η Μαίρη έκανε δίκη για να πάρει πίσω τα *σμαράγδια των Κέιμπριτζ* και το επέτυχε, αφού πλήρωσε 10.000 λίρες στη Λαίδη Κίλμορεϋ. Το Μάιο του 1910 ο Γεώργιος Ε΄ και η Μαρία του Τεκ έγιναν βασιλείς. Τον Οκτώβριο ο Φραγκίσκος ασθένησε από πνευμονία και απεβίωσε αιφνίδια σε ηλικία 40 ετών. Τάφηκε στο Βασιλικό Κοιμητήριο του Φρόγκμορ. Η διαθήκη του, για να αποφευχθεί τυχόν σκάνδαλο, παρέμεινε αδημοσίευτη, κάτι που έγινε νομικό προηγούμενο.

## Πρόγονοι

## Αναφορά σε Πηγές


Κατηγορία:Οίκος της Βυρτεμβέργης
Death Proof

Το ***Death Proof*** είναι αμερικανική ταινία «exploitation», που γράφτηκε και σκηνοθετήθηκε από τον Κουέντιν Ταραντίνο. Ασχολείται με τον Κερτ Ράσελ, έναν κασκαντέρ που δολοφονεί νεαρές γυναίκες σε αγωνιστικά ατυχήματα με τη χρήση του «ανθεκτικού στον θάνατο» αυτοκίνητου κόλπων. Συνεργάστηκε με τη Ροζάριο Ντόσον, τη Βανέσα Φερλίτο, την Τζόρνταν Λαντ, τη Ρόουζ Μακ Γκάουαν, την Σίντνεϊ Ταμία Πουατιέ, την Τρέισι Τομς τη Μάρι Ελίζαμπεθ Ουίνσταντ, και την κασκαντέρ Ζόι Μπελ. Η ταινία αποτίει φόρο τιμής στις ταινίες slasher, exploitation και muscle car της δεκαετίας του 1970.

Το Death Proof κυκλοφόρησε θεατρικά στις Ηνωμένες Πολιτείες ως μέρος ενός διπλού χαρακτηριστικού με το Planet Terror του Ρόμπερτ Ροντρίγκεζ, υπό τον συλλογικό τίτλο Grindhouse, για να αναδημιουργήσει την εμπειρία της προβολής διπλών χαρακτηριστικών ταινίας exploitation σε ένα θέατρο «grindhouse». Οι ταινίες κυκλοφόρησαν ξεχωριστά έξω από τις Ηνωμένες Πολιτείες και σε DVD, με το *Death Proof* να πωλείται στις ΗΠΑ στις 18 Σεπτεμβρίου 2007. Η ταινία ήταν στον κύριο ανταγωνισμό για τον Χρυσό Φοίνικα στο Φεστιβάλ Κινηματογράφου των Καννών το 2007.

## Παραπομπές

## Εξωτερικοί σύνδεσμοι
*

Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές θρίλερ ταινίες δράσης
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές ανεξάρτητες ταινίες
Κατηγορία:Ταινίες σε σκηνοθεσία Κουέντιν Ταραντίνο
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στο Τέξας
Κατηγορία:Ταινίες σε σενάριο Κουέντιν Ταραντίνο
Μάθημα Σολφέζ (τραγούδι)

Το "**Μάθημα Σολφέζ"** ήταν η ελληνική συμμετοχή στο διαγωνισμό τραγουδιού Eurovision 1977, ερμηνευμένο στα ελληνικά από τους Πασχάλη, Μαριάννα, Ρόμπερτ & Μπέσσυ ή κατά κόσμον Πασχάλη Αρβανιτίδη, Μαριάννα Τόλη, Ρόμπερτ Ουίλιαμς και Μπέσσυ Αργυράκη. Και οι τέσσερις καλλιτέχνες ακολουθούσαν σόλο καριέρα πριν από την είσοδό τους στο διαγωνισμό. Η μουσική γράφτηκε από τον Γιώργο Χατζηνάσιο και οι στίχοι ήταν της Σέβης Τηλιακού.

Το τραγούδι ερμηνεύτηκε δέκατο κατά σειρά εμφάνισης εκείνη τη βραδιά (μετά τους Λίνσεϊ ντε Πολ & Μάικ Μόραν του Ηνωμένου Βασιλείου με το "Rock Bottom" και πριν τους Ilanit του Ισραήλ με το "Ahava Hi Shir Lishnayim"). Στο τέλος της ψηφοφορίας έλαβε 92 πόντους, τερματίζοντας στην 5η θέση στον αγώνα ανάμεσα σε 18 χώρες (αν και είχαν υπάρξει προηγουμένως έντονες προσδοκίες ότι αυτό ειδικά το τραγούδι θα μπορούσε να κερδίσει τον διαγωνισμό και η 5η θέση προκάλεσε τότε απογοήτευση). Αυτή θα ήταν η καλύτερη εμφάνιση της Ελλάδας στον διαγωνισμό μέχρι το , όταν η Κλεοπάτρα τερμάτισε επίσης 5η με το "Όλου του κόσμου η ελπίδα".

Όπως υποδηλώνει ο τίτλος, το τραγούδι διαθέτει αρκετούς μουσικούς όρους, με τους τραγουδιστές να εκφράζουν τη μεγάλη τους αγάπη για την πειθαρχία και τον ισχυρισμό τους ότι μπορεί να χρησιμεύσει ως ενοποιητικός πράκτορας στον κόσμο.

Στην ελληνική συμμετοχή στο Διαγωνισμό του 1978 ακολούθησε η Τάνια Τσανακλίδου με το "Τσάρλι Τσάπλιν".

## Παραπομπές


Κατηγορία:Ελληνικά τραγούδια
Κατηγορία:Τραγούδια του 1977
Κατηγορία:Τραγούδια της Ελλάδας στη Eurovision
Τσάρλι Τσάπλιν (τραγούδι της Τάνιας Τσανακλίδου)

Το **"Τσάρλι Τσάπλιν"** ήταν η ελληνική συμμετοχή στο διαγωνισμό τραγουδιού Eurovision 1978, που ερμηνεύτηκε στην ελληνική γλώσσα από την Τάνια Τσανακλίδου.

Το τραγούδι ήταν η δέκατη πέμπτη συμμετοχή της βραδιάς (ακολουθώντας τον Καλίν του Μονακό και τον Ολιβιέ Τουσέν με τους "Les jardins de Monaco" και πριν από την Μέιμπλ της Δανίας με το "Boom Boom"). Κατά το πέρας της ψηφοφορίας, είχε λάβει 66 πόντους, τερματίζοντας στην 8η θέση σε έναν τομέα 20 χωρών.

Το τραγούδι αποδίδει φόρο τιμής στον Τσάρλι Τσάπλιν (ο οποίος είχε πεθάνει το προηγούμενο έτος), με την Τσανακλίδου να περιγράφει την κόμικ του εμφάνιση (ήταν ντυμένη με παρόμοιο ύφος για την παράσταση) και επιθυμούσε να υπάρχουν περισσότερα από αυτόν.

Σαν ελληνική συμμετοχή το 1979 ακολούθησε το "Σωκράτης" της Ελπίδας.

## Παραπομπές


Κατηγορία:Ελληνικά τραγούδια
Κατηγορία:Τραγούδια του 1978
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 1978
Μάκης Αγγελόπουλος

Ο **Μάκης Αγγελόπουλος** (Στεφανιά Λακωνίας, Ιούλιος 1964) είναι Έλληνας επιχειρηματίας. Μεγάλωσε στη Νέα Σμύρνη, μέλος οικογένειας με ρίζες από την Κωνσταντινούπολη. 

## Βιογραφικά στοιχεία
Είναι γνωστός Ενωσίτης επιχειρηματίας, στενός φίλος και συνεργάτης του Δημήτρη Μελισσανίδη και στο παρελθόν είχε διατελέσει αντιπρόεδρος της ΠΑΕ ΑΕΚ και μέλος διοικήσεων της Ερασιτεχνικής ΑΕΚ. 

Σε προσωπικό επίπεδο, είναι κάτοχος πτυχίου Πολιτικών και Οικονομικών Επιστημών και μεταπτυχιακού στο Διεθνές Οικονομικό Δίκαιο. Στο παρελθόν είχε εργαστεί στην εταιρεία «Petropoulakis», μία από τις παλαιότερες χρηματιστηριακές στην Ελλάδα, σε διαφορετικές επιτελικές θέσεις, ενώ έγινε μέτοχός της και μέλος του ΔΣ. Τα χρόνια μεταξύ 2002-2019 διατέλεσε Πρόεδρος και μέτοχος του Διοικητικού Συμβουλίου της Εταιρείας Νeurosoft AE, εισηγμένης στο Χρηματιστήριο του Μιλάνου.

Επίσης, είναι μεγαλομέτοχος της ΚΑΕ ΑΕΚ.

## Παραπομπές


## Εξωτερικοί σύνδεσμοι
*Neurosoft
*Επίσημος Ιστότοπος της ΚΑΕ ΑΕΚ

Κατηγορία:Έλληνες επιχειρηματίες
Κατηγορία:Πρόεδροι ΚΑΕ ΑΕΚ
Κρεόντα της Μερκίας

Ο **Κρεόντα της Μερκίας** ή **Κρίντα**  (*Creoda*, ... - 593) ήταν πιθανότατα ο πρώτος βασιλιάς της Μερκίας από τον Οίκο του Ικέλ στα τέλη του 6ου αιώνα, ο πατέρας του Πίμπα της Μερκίας.
Ο Κρεόντα αναφέρεται στο Αγγλοσαξωνικό χρονικό χωρίς να του αποδίδεται ο τίτλος του βασιλιά, η ύπαρξη του αμφισβητείται από πολλούς ιστορικούς.
Η ιστορικός Μπάρμπαρα Γιόρκε (γεν. 1951) αναφέρει : *"Άν και υπάρχουν αποδείξεις από βασιλικούς καταλόγους ότι υπήρξε βασιλιάς της Μερκίας, οι εισαγωγές αυτές δεν ήταν τίποτα περισσότερο από έξυπνες εικασίες οι οποίες εισήχθησαν από τα ονόματα τα οποία καταγράφονται στα γενεαλογικά δέντρα του [[Βέδας|Βέδα]], οι ημερομηνίες καθορίστηκαν από μια εισαγωγή του Αγγλοσαξωνικού χρονικού σχετικά με τον θάνατο του Δυτικού Σάξονα Κρέοντα. Οι πηγές που διασώθηκαν μας δίνουν ελάχιστες πληροφορίες και δεν υπάρχουν αποδείξεις ότι το βασίλειο της Μερκίας υπήρξε στα τέλη του 6ου αιώνα"*. 

Την άποψη της Γιορκ συμμερίζονται πολλοί άλλοι σπουδαίοι ιστορικοί όπως ο Νίκολας Μπρούκς (1941 - 2014) ο οποίος αναφέρει : *"Παρά τις προσπάθειες του ιστορικού Ντέιβις να συμφωνήσει με το ιστορικό υλικό φαίνεται ότι τα πάντα σχετικά με τον Κρεόντα είναι ασαφή. Τα έργα του Ερρίκου του Χιούντινγκτον, του Ρογήρου του Βεντόβερ και του Ματθαίου των Παρισίων βασίστηκαν σε μια εισαγωγή ενός Άγγλου μοναχού ο οποίος έζησε στα τέλη του 12ου αιώνα, ο μοναχός αυτός στηρίχθηκε στα γενεαλογικά δέντρα του Βέδα και στο Αγγλοσαξωνικό χρονικό. Το γεγονός αυτό δεν αποτελεί καθόλου έκπληξη ότι ταιριάζουν οι πληροφορίες σε πολλά πράγματα με τις πηγές που διασώθηκαν στα πρώτα χρόνια του βασιλείου της Μερκίας αφού ο συγγραφέας έκανε αντιγραφή από τις συγκεκριμένες πηγές"*. 

Ο Κρεόντας δεν αναφέρεται σαν βασιλιάς της Μερκίας από την *"Αγγλική Ιστορία"* που γράφτηκε από τον Ερρίκο του Χιούντινγκτον το πρώτο μισό του 12ου αιώνα. Ο θάνατος του Κρεόντα καταγράφεται υποθετικά από τον Ερρίκο του Χιούντινγκτον το 593, την ίδια χρονιά φαίνεται ότι καταγράφεται και ο θάνατος κάποιου άντρα με το όνομα Κρίντα ο οποίος όμως δεν ήταν από την Μερκία αλλά από την Δυτική Σαξονία.
Ο Κρεόντα αναφέρεται στον κατάλογο των βασιλέων της Μερκίας στην Αγγλική συλλογή σαν γιος του Κινεβάλντ και δισέγγονος του Ικέλ τον προπάτορα του Οίκου του Ικέλ που έδωσε το όνομα του στην δυναστεία.   

## Παραπομπές
 		


## Πηγές

*Michael James Swanton (1998). An Anglo-Saxon Chronicle
*Michelle P. Brown; Carol Ann Farr (1 May 2005). Mercia: An Anglo-Saxon Kingdom In Europe
*Yorke, Barbara (1990). Kings and Kingdoms of Early Anglo-Saxon England. Routledge. p. 102.
*Brooks, Nicholas (1998). Anglo-Saxon Myths: State and Church, 400-1066: State and Church, 400-1066. Hambledon Continuum.
*W. Davies, "Annals and the Origin of Mercia"

## Εξωτερικοί σύνδεσμοι

*Κρέοντα

Κατηγορία:Βασιλείς της Μερκίας
Κατηγορία:Οίκος του Ικέλ
Σωκράτης (τραγούδι)

Το τραγούδι "**Σωκράτης**" ήταν η ελληνική συμμετοχή στο διαγωνισμό τραγουδιού Eurovision 1979, που ερμηνεύτηκε στην ελληνική γλώσσα από την Ελπίδα.

Το τραγούδι ερμηνεύτηκε έβδομο κατά σειρά εμφάνισης εκείνη τη βραδιά (μετά τον Λοράν Βαγκνέρ του Μονακό με "Notre vie c'est la musique" και πριν από τους Peter, Sue & Marc & Pfuri, Gorps & Kniri της Ελβετίας με τους "Trödler Und Co"). Μετά το πέρας των ψηφοφοριών, αν και φαβορί, έλαβε 69 πόντους, τερματίζοντας στην 8η θέση σε ένα πεδίο 19 χωρών.

Το τραγούδι είναι σε επαίνους του φιλόσοφου Σωκράτη, ο οποίος είναι ομόστατος σαν "σούπερ σταρ" στους στίχους. Αναφέρεται η δίκη του και η αναγκαστική αυτοκτονία, που συνδέει τους Αθηναίους πολίτες με τον Πόντιο Πιλάτο, ως αναφορά σε αυτά που δεν κάνουν τίποτα για να αποτρέψουν το θάνατό του.

Ακολούθησε ως Έλληνας εκπρόσωπος στον Διαγωνισμό του 1980 η Άννα Βίσση & Οι Επίκουροι με το "Ώτοστοπ". Η Ελπίδα επέστρεψε στο Διαγωνισμό το 1986 και εκπροσώπησε την Κύπρο με το "Τώρα ζω".

Με το πέρας του διαγωνισμού, το τραγούδι έκανε εμπορική επιτυχία στο Ισραήλ. Το 2010, ο Ισραηλινός τραγουδιστής Σλόμι Σαράνγκα ερμήνευσε ένα ριμέικ του τραγουδιού στην ισραηλινή προεπιλογή της Eurovision. Σαράντα χρόνια μετά την ερμηνεία της στη Eurovision, η Ελπίδα ήταν επίσημη προσκεκλημένη από τον ισραηλινό ραδιοτηλεοπτικό σταθμό Kan, για να ερμηνεύσει ζωντανά το "Σωκράτη" στην Τελετή Έναρξης του , που διεξαγόταν στο Τελ Αβίβ. Νωρίτερα το ίδιο έτος, η Ελπίδα ήταν προσκεκλημένη σε ειδική εκδήλωση του Ισραήλ προς τιμήν της νικήτριας της Eurovision, Νέτα Μπαρζιλάι, για να ερμηνεύσει ξανά το τραγούδι.

## Παραπομπές


Κατηγορία:Ελληνικά τραγούδια
Κατηγορία:Τραγούδια του 1979
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 1979
Φρειδερίκος Α΄ δούκας της Βυρτεμβέργης

:*Να μη συγχέεται με τον [[Φρειδερίκος Α΄ της Βυρτεμβέργης|Φρειδερίκο Α΄]] βασιλιά της Βυρτεμβέργης.*

O **Φρειδερίκος Α΄**, γερμ. Friedrich (19 Αυγούστου 1557 - 29 Ιανουαρίου 1608) από τον Οίκο της Βυρτεμβέργης ήταν δούκας της Βυρτεμβέργης.

## Βιογραφία
Ήταν ο μόνος (επιζήσας) γιος του Γεωργίου Α΄ κόμη του Μέμπελγκαρτ/Μονμπελιάρ και της Βαρβάρας, κόρης του Φιλίππου Α΄ λαντγκράβου της Έσσης.

Γεννήθηκε στο Μονμπελιάρ. Επρόκειτο να διαδεχθεί τον γιο του εξαδέλφου του, τον Λουδοβίκο Γ΄ δούκα της Βυρτεμβέργης, που ήταν άτεκνος. Το 1592 επισκέφθηκε στο Ουίνδσορ την Ελισάβετ Α΄ της Αγγλίας επιζητώντας να γίνει ιππότης του Τάγματος της Περικνημίδος.  Όταν έγινε δούκας και έμπειρος της διακυβέρνησης, η Ελισάβετ Α΄ του απένειμε τη διάκριση. Ωστόσο από υπολογισμό, δεν τον ενημέρωσε έγκαιρα και ο Φρειδερίκος Α΄ δεν πρόλαβε την τελετή απονομής το 1597. Τότε γράφτηκε η κωμωδία του Ουίλιαμ Σαίξπηρ *Οι εύθυμες σύζυγοι στο Ουίνδσορ*, όπου αναφέρεται πολλές φορές ο Φρειδερίκος Α΄ και το ότι δεν αναμενόταν να έρθει. Στην 2η έκδοση του έργου το 1602 δεν αναφέρεται αυτό.

Θέλησε να κτίσει μία πόλη βόρεια του Μέλανος Δρυμού, που να γίνει η νέα πρωτεύουσα. Έτσι θα ήταν κοντά στο Μονμπελιάρ, μια και η πρωτεύουσα Στουτγάρδη ήταν μακριά. Δεν πρόλαβε να υλοποιήσει το σχέδιό του· το 1608 απεβίωσε στην Στουτγάρδη σε ηλικία 51 ετών.

Τον διαδέχθηκαν οι γιοί του, που το 1617 έκαναν την *Αμοιβαία Συμφωνία*: ο πρωτότοκος Ιωάννης-Φρειδερίκος έλαβε το μεγαλύτερο μέρος του δουκάτου, ο Λουδοβίκος-Φρειδερίκος το Μονμπελιάρ, ο Ιούλιος-Φρειδερίκος το Βάιλτινγκεν και ο Φρειδερίκος-Αχιλλέας το Νόιενστατ.

## Οικογένεια
Νυμφεύτηκε το 1581 τη Σίβυλλα, κόρη του Ιωακείμ-Ερνέστου πρίγκιπα του Άνχαλτ και είχε τέκνα:
* Ιωάννης-Φρειδερίκος 1582-1628, δούκας της Βυρτεμβέργης.
* Σίβυλλα-Ελισάβετ 1584-1606, παντρεύτηκε τον Ιωάννη-Γεώργιο Α΄ εκλέκτορα της Σαξονίας.
* Λουδοβίκος-Φρειδερίκος 1586-1631, δούκας της Βυρτεμβέργης-Μονμπελιάρ. 
* Ιούλιος-Φρειδερίκος 1588-1635, δούκας της Βυρτεμβέργης-Βάιλτινγκεν.
* Εύα-Χριστίνα 150-1657, παντρεύτηκε τον Ιωάννη-Γεώργιο δούκα του Βρανδεμβούργου-Γιέγκερνντορφ (γιο του Ιωακείμ-Φρειδερίκου των Χοεντσόλερν εκλέκτορα του Βρανδεμβούργου.
* Φρειδερίκος-Αχιλλέας 1591-1631, δούκας της Βυρτεμβέργης-Νόιενστατ.
* Αγνή 1592-1629, παντρεύτηκε τον Φραγκίσκο-Ιούλιο δούκα της Σαξονίας-Λάουενμπουρκ.
* Βαρβάρα 1593-1627, παντρεύτηκε τον Φρειδερίκο Ε΄ μάργραβο του Μπάντεν-Ντούρλαχ.
* Μάγκνους 1594-1622, απεβίωσε 28 ετών στη μάχη.
* Άννα 1597-1650.
* Γεώργιος-Φρειδερίκος 1583-1591 απεβ. 8 ετών, Ελισάβετ 1585 απεβ. νήπιο, Ιωακείμ-Φρειδερίκος 1587 απεβ. νήπιο, Φίλιππος-Φρειδερίκος 1589 απεβ. νήπιο, Αύγουστος 1596 απεβ. νήπιο.

## Πρόγονοι

## Πηγές
* Paul Friedrich von Stälin: "Friedrich I., Herzog von Württemberg". In: Allgemeine Deutsche Biographie (ADB). Vol. 8, p45–48.
* Paul Sauer: Herzog Friedrich I. von Württemberg 1557-1608. Ungestümer Reformer und weltgewandter Autokrat. Stuttgart 2003.

## Παραπομπές σe πηγές


Κατηγορία:Οίκος της Βυρτεμβέργης
Καλογεράς

Το επώνυμο **Καλογεράς** πιθανόν αναφέρεται στους:

* Ανδρέας Καλογεράς (1937–2016), Έλληνας αστυνομικός
* Ιωάννης Καλογεράς (1876–1957), Έλληνας στρατιωτικός και πολιτικός
* Νικηφόρος Καλογεράς (1835–1896), Έλληνας θεολόγος
* Παναγιώτης Καλογεράς, Έλληνας πολιτικός και στρατιωτικός της εποχής του 1821

Κατηγορία:Ελληνικά επώνυμα